b'\n_START_ARTICLE_\nWalter Bockenkamp\n_START_PARAGRAPH_\nWalter Bockenkamp (19. syyskuuta 1907 Wolfenb\xc3\xbcttelin piirikunta \xe2\x80\x93 1994 Hannover) oli saksalainen poliitikko ja sotilas._NEWLINE_Bockenkamp liittyi jo vuonna 1930 maansa Saksan kansallissosialistiseen ty\xc3\xb6v\xc3\xa4enpuolueeseen, jossa palveli SS-miehen\xc3\xa4 ja poliittisena ohjaajana. Toisessa maailmansodassa h\xc3\xa4n toimi Luftwaffen maajoukkojen esikuntaupseerina ja vastasi armeijakunnan huollosta. Sodan j\xc3\xa4lkeen Bockenkamp palveli reservinmajurina Bundeswehriss\xc3\xa4._NEWLINE_Vuodesta 1948 Bockenkamp toimi oikeistokonservatiivisen Deutsche Partein sihteerin\xc3\xa4 Ala-Saksissa. H\xc3\xa4net valittiin Ala-Saksin maap\xc3\xa4iville 1959. Vuonna 1962 Bockenkamp loikkasi kristillisdemokraattiseen CDU:hun.'